

**Tájékoztató a kollégiumi beköltözésről**

A kollégiumi férőhelyet 2021. **augusztus 31-én (kedd) 9-től 17 óráig** kell a tanulónak elfoglalnia. Kérjük, amennyiben változás áll be a nyári szünetben a tanuló kollégiumi beköltözési szándékában, szíveskedjen erről bennünket értesíteni!

Tájékoztatjuk, hogy amennyiben a tanuló nem érkezik meg, és késése okáról előzetesen nem küld értesítést, úgy 48 óra elteltével (szept.2-án) töröljük a felvételt nyert kollégisták sorából.

**Amennyiben a járványhelyzet megengedi, az alábbi információk szerint szeretnénk indulni:**

* 11 órakor az új 9. évfolyamos kollégisták szüleinek lesz szülői értekezlet. Kérjük, hogy mindenki foglalja el a helyét erre az időpontra. Beköltözésre 9 és 11 óra között lesz lehetőség.
* A felsőbb évfolyamos diákokat 12 órától este 17 óráig várjuk beköltözni.17 órakor felsőbb évfolyamos (10-11-12) tanulócsoportoknak szeretnénk szülői megbeszélést tartani, ahol a csoportvezető pedagógus ismerteti az aktuális tanévvel kapcsolatos főbb tudnivalókat;
* 18 órakor a kollégiumi szülői szervezet tart megbeszélést (csoportonként 2 fő szülő)
* Minden tanulónak hoznia kell magával: egészségügyi igazolást, különös tekintettel az aktuális járványügyi előírásnak megfelelően (arról, hogy közösségbe mehet a tanuló), egy váltás ágynemű huzatot (paplan, párna, lepedő), személyi igazolványát, Taj kártyáját, tanulói oktatási azonosító kártyáját, kollégiumi tájékoztató füzethez 2 db 4x5-ös fényképet, kollégiumi úszás lehetőség miatt úszósapkát és fürdőruhát, szeptember havi térítési díjat;
* Tájékoztatjuk, hogy a kollégiumi elhelyezés térítésmentes, kötelezően fizetni **csak az étkezést** kell. Napi háromszori étkezés esetén:

100%-os díj R: 251 Ft, E: 483 Ft, V:337 Ft /fő 1 vagy 2 gyermek esetében

50%-os díj igénybevétele:

- 3 vagy több gyermeknél (szülői nyilatkozat),

- tartósan beteg vagy fogyatékos tanulónál

(családi pótlék igazolása vagy szakorvosi igazolás),

- SNI tanulónál (rehabilitációs bizottság igazolása)

- rendszeres gyermekvédelmi kedvezmény (önkormányzati határozat)

Az 50%-os kedvezmény kizárólag a hivatalos igazolás benyújtásával érvényesíthető, ezért beköltözéskor kérjük leadni!

* A házirend fontos előírásairól szíveskedjen előzetesen tájékozódni honlapunkról. ([www.klebi.sulinet.hu](http://www.klebi.sulinet.hu))

Minden felvételt nyert tanulót szeretettel várunk!

 Dr. Giber Vilmos

 intézményvezető sk.

Kaposvár, 2021. június 15.